[{"text_idx": "#000001", "text": "Tegelikult oli meil va\u0308ga tore perekondlik na\u0308dalavahetus \u2013 sai palju kaarte ma\u0308ngitud, jutustatud, su\u0308u\u0308a tehtud ja so\u0308o\u0308dud. Isadepa\u0308eva puhul tellis isa bors\u030ci pirukatega.. mis siis, et alles 2 na\u0308dalat tagasi sai seda tehtud, Isadepa\u0308eva puhul pidime kuuletuma \ud83d\ude00 Mina tahtsin aga teha ko\u0303rvitsakeeksi, piparkoogitainast ja pa\u0308ikesekuivatatud tomati ning feta juustu pallikesi sooja Camembert juustuga.. Nii me emaga laupa\u0308eva ko\u0308o\u0308gis veetsimegi. Pa\u0308ris o\u0303udne kogu loo juures on see, et ma ja\u0308tsin fotoka koju. Palusin sugulasel siis enda fotoka kaasa vo\u0303tta, kuid siis avastasin, et tema fotokal on aku tu\u0308hi ja arvake a\u0308ra, kas laadija oli kaasas? U\u0308heso\u0303naga oli see ilmselgelt ma\u0308rk, et vo\u0303iks vahelduseks fotograafiaga piiri pidada \ud83d\ude00 Niisiis te peate uskuma mind, et see ko\u0303ik oli va\u0308ga ilus ja maitsev."}, {"text_idx": "#000003", "text": "Kuna ma a\u0308hvardasin, et nu\u0308u\u0308d teen ko\u0303rvitsapostitusi, siis ei saa ometi oma a\u0308hvardusest taganeda. Pealegi olen avastanud, et ko\u0303rvits annab magustoitudele nii mo\u0303nusa maheda tekstuuri ja magusa maitse. See ta\u0308hendab, et ei pea magustoitudesse lisama no\u0303nda palju suhkrut ega koort. Ja see on ju ometi hea, eks?"}, {"text_idx": "#000004", "text": "Tegelikult oleks sellele koogile asjakohasem nimetus \u201cSidruni ja ko\u0303rvitsa juustukook\u201d, aga seda ma ei saa ju ometi panna, sest muidu te juba mo\u0303tlete, et ma olen sidruniso\u0303ltlane.. \ud83d\ude42 To\u0303ele au andes on tegemist pigem kohupiimakoogiga, aga see va\u0308hene mascarpone ja ko\u0303rvits tekitavad pigem mo\u0303nusa juustukoogi tekstuuri."}, {"text_idx": "#000005", "text": "Sulata vo\u0303i. Purusta piparkoogid ja sega sulavo\u0303iga. Suru lahtika\u0308iva koogivormi po\u0303hja (26 cm diameetriga). Ku\u0308pseta 10 minutit."}, {"text_idx": "#000006", "text": "Seni sega kohupiim mascarpone ja pruuni suhkruga. Lisa u\u0308kshaaval munad. Sega jahu, ta\u0308rklis, vanillsuhkur ja ku\u0308psetuspulber eraldi kausis ning lisa koogitainale. Jaga tainas kaheks \u2013 u\u0308hele osale lisa sidrunimahl ja \u2013koor. Teisele osale sega sisse ko\u0303rvitsapu\u0308ree ja kaneel."}, {"text_idx": "#000007", "text": "Pane koogivormi 2/3 ko\u0303rvitsatainast, peale sidrunitainas. 1/3 ja\u0308releja\u0308a\u0308nud ko\u0303rvitsatainast pane lusikaga ebau\u0308htlaselt ko\u0303ige peale ning to\u0303mba lusikaga pealmisele kihile muster."}, {"text_idx": "#000008", "text": "Pane kook ahju, alanda kohe ahjutemperatuuri 180 kraadini ja ku\u0308pseta ca 40 minutit. Lase koogil ta\u0308ielikult jahtuda ja pane ku\u0308lmkappi va\u0308hemalt 5 tunniks."}, {"text_idx": "#000011", "text": "No kuule, mis toimub \ud83d\ude00 Ma just hiljuti vaatasin seda seriaali Foxi pealt, niiii po\u0303nev oli, u\u0308htki osa ei saanud vahele ja\u0308tta \ud83d\ude00"}, {"text_idx": "#000016", "text": "Ko\u0303igest \ud83d\ude00 Ma siin pu\u0308u\u0308an oma neljahooajalisest Scandal\u2019ist enne jagu saada... \ud83d\ude00"}, {"text_idx": "#000017", "text": "Tegin seda kooki \u2013 ko\u0303ik kiitsid, et u\u0308limaitsev oli, aga minu kook ei ja\u0308a\u0308nud miskipa\u0308rast pealt nii ilusa mustriga, vaid la\u0308ks u\u0308htlaselt pruuniks, nagu kook ikka ahjus la\u0308heb. Mis ma valesti tegin \ud83d\ude41"}, {"text_idx": "#000018", "text": "Mul on to\u0303eliselt hea meel, et kook o\u0303nnestus u\u0308limaitsev! \ud83d\ude42 Aga eks ahjud on erinevad ja ja\u0308rgmine kord ehk aitab see, kui kook hakkab pruunistuma, siis lihtsalt katta vorm fooliumiga \ud83d\ude42"}, {"text_idx": "#000019", "text": "Kas ko\u0303rvitsapu\u0308ree on siis keedetud ja pu\u0308reestatud ko\u0303rvits?\nMillised piparkoogid on sobivamad? Kas pigem tugevama maitsega vo\u0303i mahedamad?"}, {"text_idx": "#000020", "text": "Jah, see on kodune ko\u0303rvitsapu\u0308ree. Loomulikult vo\u0303ib poest ka valmis toodet osta.\nMina eelistan kasutada tugevama maitsega piparkooke \ud83d\ude42"}, {"text_idx": "#000022", "text": "Tere tulemast Kaju Ko\u0308o\u0308ki!Mina olen Olga ja see blogi on minu toidukatsetuste ja retseptide virtuaalne kodu, kus toitu serveeritakse kergelt iroonilise ellusuhtumisega."}, {"text_idx": "#000023", "text": "Mina olen Olga ja see blogi on minu toidukatsetuste ja retseptide virtuaalne kodu, kus toitu serveeritakse kergelt iroonilise ellusuhtumisega."}, {"text_idx": "#000028", "text": "Ro\u0308stitud lillkapsa ja la\u0308a\u0308tse supp"}]